open-index/open-wikipedia-markdown huggingface dataset:
Carry On Up the Khyber

***Carry On Up the Khyber*** () je britanska filmska komedija snimljena 1968. godine. Predstavlja petnaesti film iz serije *[[Carry On (filmska serija)|Carry On]]*, kao i parodiju romana i priča Rudyarda Kiplinga o pustolovinama vojnika u Britanskoj Indiji, odnosno na njima temeljenih hollywoodskih filmova. Radnja se događa na granici sa Afganistanom u 19. vijeku koju čuva elitna pukovnija Britanske vojske za čije pripadnike, "vragove u suknjama" domoroci s obje strane granice vjeruju da ne nose ništa ispod svojih kiltova; kada se otkrije da jedan od njihovih oficira ipak nosi donje rublje, afganistanski emir (koga tumači Kenneth Williams) odlučuje to iskoristiti da pokrene invaziju. Film je i svojim naslovom iskazivao trend *Carry On* filmova prema sve eksplicitnijim seksualnim aluzijama, s obzirom da je riječ "Khyber" (od Kajberskog prijevoja) u britanskom žargonu označavala anus. Kao i mnogi dotadašnji filmovi iz serije, postigao je izuzetan uspjeh u Britaniji.

## Uloge
*Sid James ... Sir Sidney Ruff-Diamond
*Kenneth Williams ... Khasi od Kalabara
*Charles Hawtrey ... Redov James Widdle
*Roy Castle ... Kapetan Keene
*Joan Sims ... Lady Joan Ruff-Diamond
*Bernard Bresslaw ... Bungdit Din
*Peter Butterworth ... Brat Belcher
*Terry Scott ... Viši narednik MacNutt
*Angela Douglas ... Princeza Jelhi
*Cardew Robinson ... Fakir
*Peter Gilmore ... Redov Ginger Hale
*Julian Holloway ... Major Shorthouse
*Leon Thau ... Stinghi
*Michael Mellinger ... Chindi
*Wanda Ventham ... Prva Khasijeva supruga
*Alexandra Dane ... Busti

## Reference

## Literatura
*
*

## Vanjske veze
* 
* 
* ''Carry on Up the Khyber'' at BFI Screenonline
* ''Carry On Up the Khyber'' at The Whippit Inn 
* 3rd Foot & Mouth Recreation Group
Allahova imena

Allahovih imena (Arapski أسماء الله الحسنى jesu, po vjerovanju muslimana, imena i svojstva koja je Allah objavio ljudima preko meleka Džibrila posljednjem Božijem poslaniku, Muhamedu s.a.v.s.

Vlastito Božije ime je Allah. Ono označava Stvoritelja svega što postoji. 
Ono je u Kur'anu spomenuto 2698 puta. 
Pored ovog imena, koje se najčešće spominje, postoje i druga Allahova lijepa imena - El-esmau-l husna, o čemu Kur'an a.š. kaže:

"Allah ima svoja lijepa imena, pa Ga po njima zovite" (El Earaf, 180).

Muhammed a.s. kaže :“Allah dž.š. ima 99 imena i ko ih "dostigne" ući će u Džennet“
. O značenju ovog hadisa islamski učenjaci zauzimaju različite stavove. Jedni smatraju da "dostići" Božija imena znači naučiti ih napamet, drugi misle da se hadis odnosi na one koji shvate njihov smisao i značenje, dok treći smatraju da "dostići" lijepa Allahova imena znači primijeniti njihov smisao i sadržaj, koliko je moguće, u svome životu i ponašanju.

## Izvori imena

*"Allah ima 99 imena, jedno manje od stotine. Onaj ko ih nabroji ući će u [[Džennet]] ([[raj]]); On je posebno Onaj (witr) koji voli da se nabrajaju njegova imena jedno po jedno."* (Buharija, tom 8, B.12, R.12 (hadis prenosi Ebu-Hurejre).

Postoji jedan hadis (ispričan od Tirmizija) koji spominje 99 imena, ali islamska ulema ne pripisuje taj hadis Poslaniku, već stanovitim prenositeljima hadisa. Ne postoji jedna od muslimana jednodušno prihvaćena lista Allahovih imena jer su ta imena izdvojena iz različitih odlomaka Kur'ana i hadisa.

U jednom hadisu spominje se dova Muhameda s. a. v. s., u kojoj se, između ostaloga, kaže:
* "Molim Te svim Tvojim imenima, kojima si Se nazvao, ili objavio u Svojoj Knjizi, ili podučio imenima nekog od Svojih robova, ili ga ostavio tajnim i skrivenim od Svojih robova...",
po čemu islamski učenjaci zaključuju da postoji više od 99 imena, ali je "samo" 99 objavljeno ljudima.
Slijedi lista imena s transkripcijom i prijevodom s arapskog jezika od h. Mehmeda Handžića, objavljena prvi put u "Zbirci izabranih dova", štampanoj 1944. godine u Zagrebu.

## Allahova imena

## Najveće Allahovo ime

U jednom hadisu se spominje da je Allah spustio među ljude svoje najveće ime (ismul-e'azam), i da, ko Ga tim imenom zamoli nešto, On će to uslišati. Poslanik nije precizirao koje je to ime, ali se ono nalazi među 99 navedenih imena. Neki islamski učenjaci navode da je to upravo ime "**Allah**".

## Povezano

* Allah
* Bog
Tarikat

**Tarikat** (  *turuq*, mn.   *tarīqah*, "put" ili  "način"; na turskom, *tarikat*, mn. *tarikatlar*) je islamski mistički ili tasavufski red. Članovi ili sljedbenici tarikata su  derviši ili sufije, islamski mistici. 

## Tarikati
Riječ tarikat (arapski: *طرق*, *put*) nakon sistematizacije tesavvufa, postala je naziv pod kojim su se podrazumijevale manje ili više organizirane skupine koje su ispoljavale određene karakteristične osobine i odlike u oblačenju, načinu činjenja zikra i koje su imali drugačiji pristup razumijevanju, shvatanju, tumačenju i prihvatanju suština i istina islama. Pojednostavljeno tarikat je plan i program te metod i režim nekog sufijskog reda. Postoji dvanaest glavnih tarikatskih redova. Oni se u svom cilju ujedinjuju ali se kod primjene, u izvjesnim propisima razlikuju. Historija tesavvufa bilježi, zajedno sa ograncima (kolovima) oko 200 tarikata (koji su se razvili iz 12 originalnih tarikata), a koji nisu ništa drugo do unekoliko različiti putevi i sredstva za postizanje jednog, istog cilja. Tarikati su se u islamskom svijetu pojavili početkom trećeg stoljeća muslimanske ere. Nazive nose po njihovim osnivačima. Oni su podizali i upućivali svoje učenike ka usavršavanju znanja i djelovanja.

Prvi veliki sufijski red, koji se pojavio u obliku u kojem su tarikati danas poznati, bio je kadirijski tarikat, koji je ime dobio po utemeljitelju Abdul Kadir Džilaniju. Ovaj red bio je ogranak starijeg džunejdijskog tarikata koji je potekao od Ebu-l-Kasima el-Džunejda.

**Dvanaest temeljnih (priznatih) sufijskih redova:**

### Silsila
Svaki sufijski red ima svoju silsilu (lanac). Silsila je neprekidni lanac šejhova (učitelja). Svaki od šejhova u tom lancu je podučen, iniciran i potvrđen od strane svoga predhodnika. Ovaj lanac ide unazad sve do poslanika Muhammeda, a preko njega do Allaha. U sufizmu nema samo-izabranih učitelja. Ovaj lanac se poredi sa cjevovodom od kojih je svaki šejh jedna od cijevi. Blagoslovi koji dolaze svakom dervišu teku kroz ovaj cjevovod. Oni teku kroz šejha, ali nisu od njega. Šejh ne mora biti savršen ili sveznajući. Važno je samo da taj dio cijevi za koji je on odgovoran nema rupa i da je čvrsto povezan sa glavnim cjevovodom. Na taj način, kroz njega će nesmetano proticati blagoslovi Božanski.

## Poznate sufije
Štreber

**Štreber** () je kolokvijalni, i u pravilu pežorativni izraz koji se koristi za učenika ili studenta koji je toliko posvećen učenju ili studijama da zanemaruje igru i druženje sa prijateljima ili kolegama. Uz njega se vezuje pojam **štrebanje** koji označava "robotsko" učenje gradiva napamet, bez ikakvog razumijevanja ili praktičke koristi.

Tokom posljednjih nekoliko decenija se na srpskohrvatskom govornom području također koristi kao prijevod za dva pojma posuđena iz engleskog jezika:

*nerd
*geek

Također može označavati:

**[[The Big Bang Theory]]*, popularni američki televizijski sitkom u Srbiji preveden pod naslovom *Štreberi*;
**[[The Schretebers]]*, beogradski bend
Mank

**Mank** je gradić u Austriji, smješten u distriktu Melk u saveznoj pokrajini Donja Austrija.

## Vanjske veze

* www.mank.at
* Film von Thomas Zeller über Manker Zeitzeugen
Napuštajući Las Vegas

***Leaving Las Vegas*** () je američki igrani film snimljen 1995. godine u režiji Mikea Figgisa. Predstavlja adaptaciju istoimenog poluautobiografskog romana Johna O'Briena. Protagonist, čiji lik tumači Nicolas Cage, je hollywoodski scenarist koji je zbog alkoholizma ostao bez posla, porodice i prijatelja te koji odlučuje svoj okončati tako da ode u Las Vegas i propije se na smrt. Radnja prikazuje kako na tamošnjim ulicama upozna prostitutku (čiji lik tumači Elisabeth Shue) sa kojom će započeti neobični ljubavni odnos.

Film je snimljen sa relativno niskim budžetom, zbog koga je sam Figgis morao napisati muziku te se snimao "gerilskim" tehnikama na ulicama Las Vegasa. Kritičari su ga, međutim, izuzetno pohvalili, a usprkos izuzetno mračne teme je ostvario i solidan komercijalni uspjeh. Posebne je pohvale dobio Cage koji je za svoj nastup dobio Oscar za najboljeg glumca.

## Uloge
* Nicolas Cage ... Ben Sanderson
* Elisabeth Shue ... Sera
* Julian Sands ... Yuri Butso
* Richard Lewis ... Peter
* Steven Weber ... Marc Nussbaum
* Emily Procter ... Debbie
* Valeria Golino ... Terri
* Thomas Kopache ... Mr. Simpson
* Laurie Metcalf ... Stanodavka
* Graham Beckel ... Barmen u L.A.
* R. Lee Ermey ... Učesnik konvencije
* Xander Berkeley ... Cinični taksist
* Mariska Hargitay ... Kurva u baru
* Jeremy Jordan ... Student #2
* Carey Lowell ... Blagajnik u banci
* French Stewart ... Poslovni čovjek #2
* Mike Figgis ... Mafijaš #1
* Ed Lauter ... Mafijaš #3
* Lucinda Jenney ... Čudna dama

## Reference

## Vanjske veze
* 
* 
* 
*
ISO 3166-1

**ISO 3166-1** dio je standarda ISO 3166 kojeg objavljuje Međunarodna organizacija za standardizaciju (ISO), i definira kodove za nazive država, zavisnih teritorija, i posebnih područja od geografskog značaja. Službeno ime standarda je *Kodovi za predstavljanje naziva zemalja i njihovih poddivizija &#x2013; Dio 1: Kodovi država*. Ovaj standard definira tri skupa kodova država:
* ISO 3166-1 alpha-2 – dvoslovni kodovi država koji su najšire korišteni od tri navedena, i najprominentniji za internetske najviše državne domene (sa nekoliko izuzetaka).
* ISO 3166-1 alpha-3 – troslovni državni kodovi koji omogućavaju bolju vizualnu asocijaciju između kodova i imena država u odnosu na alpha-2 kodove.
* ISO 3166-1 numeric – trobrojčani državni kodovi koji su identični onima razvijenim i održavanim od statističke divizije UN-a, sa prednosti nezavisnosti pisma i stoga korisno je za ljude ili sisteme koji ne koriste latinsko-alfabetne skripte.
Alfabetski kodovi država su prvi put uključeni u "ISO 3166" 1974. godine, a numerički kodovi država su prvi put uključeni 1981. godine. Državni kodovi su objavljeni kao ISO 3166-1 od 1997, kada je ISO 3166 proširen u tri dijela, sa ISO 3166-2 koji definira kodove za poddivizije i ISO 3166-3 koji definira kodove za bivše države.

Kao uveliko korišten međunarodni standard, ISO 3166-1 se implementira u ostale standarde i koristi od međunarodnih organizacija da omogući lahku izmjenu dobara i informacija. Ipak, to nije samo standard za državne kodove. Ostali kodovi država koje koriste organizacije su djelimično ili potpuno nekompatibilne sa ISO 3166-1, mada neki od njih približno odgovaraju kodovima ISO 3166-1 standarda.

## Povezano
* ISO 639 – *Kodovi za predstavljanje naziva jezika*

## Reference
Carry On Camping

***Carry On Camping*** () je britanska filmska komedija snimljena 1969. godine u režiji Geralda Thomasa. Protagonisti, koje tumače Sid James i Kenneth Williams, su dvojica prijatelja koji, frustrirani time što njihove djevojke - koje tumače Joan Sims i Dilys Lae - odbijaju s njima spavati, dođu na ideju da ih odvedu na odmor u nudistički kamp gdje bi ih tamošnja hedonistička atmosfera trebala "omekšati". Radnja pokažu kako greškom bukiraju smještaj u istoimenom, ali redovnom i nimalo atraktivnom kampu, gdje će doživjeti niz komičnih pustolovina.

## Uloge

*Sid James ... Sid Boggle
*Kenneth Williams ... Dr. Kenneth Soaper
*Joan Sims ... Joan Fussey
*Charles Hawtrey ... Charlie Muggins
*Terry Scott ... Peter Potter
*Barbara Windsor ... Babs
*Bernard Bresslaw ... Bernie Lugg
*Hattie Jacques ... Miss Haggerd
*Peter Butterworth ... Joshua Fiddler
*Julian Holloway ... Jim Tanner
*Dilys Laye ... Anthea Meeks
*Betty Marsden ... Harriet Potter
*Sandra Caron ... Fanny
*Trisha Noble ... Sally
*Amelia Bayntun ... Mrs Fussey
*Brian Oulton ... Menadžer trgovine u kampu
*Patricia Franklin ... Farmerova kćer
*Derek Francis ... Farmer
*Michael Nightingale ... Čovjek u kino-dvorani
*George Moon ... Čovjek u kampu

*Walter Henry ... Čovjek u kino-dvorani
*Valerie Shute ... Pat
*Elizabeth Knight ... Jane
*Georgina Moon ... Joy
*Vivien Lloyd ... Verna
*Jennifer Pyle ... Hilda
*Lesley Duff ... Norma
*Jackie Pool ... Betty
*Anna Karen ... Teška djevojka
*Sally Kemp ... Djevojka s kravom
*Valerie Leon ... Miss Dobbin, pomoćnica u trgovini u kampu
*Angela Grant ... Školarka (van špice)
*Peter Cockburn ... Filmski komentator (van špice)
*Gilly Grant ... Sally G-string (van špice)
*Michael Low ... Pohotni mladić (van špice)
*Mike Lucas ... Pohotni mladić (van špice)
*Alf Mangan ... Kamper (van špice)
*David Seaforth ... Kamper (van špice)

## Vanjske veze
* 
* 
* ''Carry On Camping Location Guide'' at The Whippit Inn 
*''Carry on Camping'' at BFI Screenonline
Carry On Up the Jungle

***Carry On Up the Jungle*** () je britanska filmska komedija snimljena 1970. godine u režiji Geralda Thomasa. Predstavlja devetnaesti film iz ciklusa ''Carry On''. Radnja se događa početkom 20. vijeka i prikazuje kako britanska aristokratkinja (čiji lik tumači Joan Sims) organizira ekspediciju u srce Afrike čiji je cilj pronaći njenog sina koji je nestao kao dijete. Film je zamišljen kao parodija kako filmova o Tarzanu, tako i nedavno snimljenih eksploatacijskih ostvarenja Hammer Filma o prahistorijskim ženama (poput *[[One Million Years B.C.]]*). Scene koje se događaju u džungli su snimljene u studiju Pinewood gdje je velike probleme predstavljala sklonost vegetacije da usahne pod svjetlima reflektora.

## Uloge
* Frankie Howerd ... Profesor Inigo Tinkle
* Sid James ... Bill Boosey
* Charles Hawtrey ... Walter Bagley/Kralj Tonka
* Joan Sims ... Lady Evelyn Bagley
* Kenneth Connor ... Claude Chumley
* Bernard Bresslaw ... Upsidasi
* Terry Scott ... Ug Dječak iz Džungle/Cecil Bagley
* Jacki Piper ... June
* Valerie Leon ... Leda
* Reuben Martin ... Gorila
* Edwina Carroll ... Nerda
* Danny Daniels ... Poglavica Nosha
* Yemi Ajibadi ... Vrač
* Lincoln Webb ... Nosha sa djevojkom
* Heather Emmanuel ... Trunda Lubi
* Verna Lucille MacKenzie ... Gong Lubi
* Valerie Moore ... Poručnica Lubija
* Cathi March ... Poručnica Lubija
* Nina Baden-Semper ... Djevojka Nosha (van špice)
* Roy Stewart ... Nosha (van špice)
* John Hamilton ... Nosha (van špice)
* Willie Jonah ... Nosha (van špice)
* Chris Konyils ... Nosha (van špice)

## Izvori

## Vanjske veze
* 
* ''Carry On up the Jungle Location Guide'' at The Whippit Inn
Carry On Loving

***Carry On Loving*** () je britanska filmska komedija snimljena 1970. godine u režiji Geralda Thomasa. Predstavlja dvadeseti po redu film iz ciklusa *[[Carry On (filmska serija)|Carry On]]*. Radnja se vrti oko agencije za upoznavanje ljubavnih partnera koju vode Sid Bliss (čiji lik tumači Sid James) i njegova dugogodišnja djevojka (koju tumači Hattie Jacques), odnosno prikazuje komplikacije koje nastanu kada njihov program kompjuterskog spajanja dovede do susreta potpuno inkompatibilnih ličnosti. *Carry On Loving* je nastavio trend serije prema sve eksplicitnije seksualnom sadržaju, a što se najviše ogledalo u uvođenju likova čija je jedina svrha bila da paradiraju u oskudnoj odjeći. Kritičari su mu, pak, zamjerali nedostatak humora, te se smatra jednim od slabijih u seriji.

## Uloge
*Sid James ... Sidney Bliss
*Kenneth Williams ... Percival Snooper
*Charles Hawtrey ... James Bedsop
*Hattie Jacques ... Sophie Bliss
*Joan Sims ... Esme Crowfoot
*Bernard Bresslaw ... Gripper Burke
*Terry Scott ... Terry Philpott
*Jacki Piper ... Sally Martin
*Richard O'Callaghan ... Bertrum Muffet
*Imogen Hassall ... Jenny Grubb
*Patsy Rowlands ... Miss Dempsey
*Peter Butterworth ... Mračni klijent
*Bill Pertwee ... Barmen
*Joan Hickson ... Mrs Grubb
*Julian Holloway ... Adrian
*Janet Mahoney ... Gay
*Ann Way ... Victoria Grubb
*Bill Maynard ... Mr Dreery
*Amelia Bayntun ... Dama u korzetu
*Mike Grady i Valerie Shute ... Ljubavnici

## Vanjske veze
* 
*''Carry On Loving Location Guide'' at The Whippit Inn
Carry On Again Doctor

***Carry On Again Doctor*** () je britanska filmska komedija snimljena 1969. u režiji Geralda Thomasa. Predstavlja osamnaesti film iz ciklusa *[[Carry On (filmska serija)|Carry On]]*. Protagonist, koga tumači Jim Dale, je ženskarenju i piću skloni ljekar koji nakon jednog incidenta bude otpušten iz bolnice te pronalazi novi posao na jednom tropskom otoku. Radnja prikazuje kako tamo uspije doznati za formulu napitka za mršavljenje, te se trijumfalno vraća u Britaniju kako bi stekao slavu i bogatstvo, ali svejedno upada u nove komične neprilike. *Carry On Again Doctor* je bio treći od filmova iz serije sa radnjom smještenom u bolnički milje, a snimljen je nedugo nakon *[[Carry On Doctor]]*. Kritičari su zbog toga autorima zamjerali nedostatak inspiracije, te ga smatraju jednim od slabijih ostvarenja iz serije.

## Uloge

*Sid James ... Gladstone Screwer
*Jim Dale ... Dr. James Nookey
*Kenneth Williams ... Dr. Frederick Carver
*Charles Hawtrey ... Dr. Ernest Stoppidge
*Joan Sims ... Ellen Moore
*Barbara Windsor ... Goldie Locks
*Hattie Jacques ... Glavna bolničarka
*Patsy Rowlands ... Miss Fosdick
*Peter Butterworth ... Transferirajući pacijent
*Wilfrid Brambell ... Mr Pullen 
*Elizabeth Knight ... Bolničarka Willing
*Peter Gilmore ... Henry
*Alexandra Dane ... Korpulentna žena
*Pat Coombs ... Nova glavna bolničarka
*William Mervyn ... Lord Paragon
*Patricia Hayes ... Mrs Beasley
*Lucy Griffiths ... Starica sa slušalicama
*Harry Locke ... Portir
*Gwendolyn Watts ... Noćna sestra
*Valerie Leon ... Deirdre
*Frank Singuineau ... Portir
*Valerie Van Ost ... Sestra za teren
*Simon Cain ... Radiolog
*Elspeth March ... Članica bolničkog odbora
*Valerie Shute ... Bolničarka
*Shakira Baksh ... Scrubba
*Ann Lancaster ... Miss Armitage
*Georgina Simpson ... Bolničarka u muškom odjelu (van špice)
*Eric Rogers ... Vođa orkestra (van špice)
*Donald Bisset ... Pacijent (van špice)
*Bob Todd ... Pacijent sa pumpom (van špice)
*Heather Emmanuel ... Punija domorotkinja (van špice)
*Yutte Stensgaard ... Bolničarka sa kolicima (van špice)
*George Roderick ... Konobar (uncrdited)
*Jenny Counsell ... Noćna bolničarka (van špice)
*Rupert Evans ... Bolničar koji obavlja kaskade (van špice)
*Billy Cornelius ... Pacijent u gipsu (van špice)
*Hugh Futcher ... Taksist (van špice)
*Faith Kent ... Glavna bolničarka u staračkom domu (van špice)

## Napomene

## Vanjske veze
* 
*''Carry On Again Doctor Location Guide'' at The Whippit Inn
Milan Škoda

**Milan Škoda** (Prag, 16. siječnja 1986.) je češki nogometaš i reprezentativac koji trenutno igra za Slaviju Prag. Za reprezentaciju je debitirao 12. lipnja 2015. godine u porazu 2:1 od reprezentacije Islanda, ušavši kao zamjena za Lukáša Váchu u 79. minuti.
Mornarička kriminalistička istražna služba

**Mornarička kriminalistička istražna služba Sjedinjenih Država**  (, poznata i po skraćenici **NCIS**) je američka policijsko-obavještajna služba pri federalnom Ministarstvu mornarice, zadužena za kriminalističke istrage vezane uz pripadnike i objekte Ratne mornarice i Marinskog zbora, kao i u za to vezane kontraobavještajne, antiterorističke aktivnosti kao i poslove obezbjeđenja i informatičko ratovanje. Većina njenih pripadnika su civili, a oko polovica specijalni agenti zaduženi za istrage kako na teritoriji SAD, tako i u američkim pomorskim bazama u inozemstvu, odnosno na ratnim brodovima; ostatak čine pomoćno osoblje, kao što su analitičari, forenzičari, stručnjaci za poligraf i dr. NCIS u svom radu blisko surađuje s drugim federalnim policijskim i obavještajnim agencijama.

NCIS potiče od Ureda za mornaričko obavještajstvo (ONI), mornaričke obavještajne službe koja je za vrijeme Prvog svjetskog rata uz obavještajne dobila kontraobavještajne i policijske zadatke, a od vremena Korejskog rata počela u svoje redove masovno primati civile zadužene za kriminalističke istrage. Godine 1965. je u okviru ONI osnovan poseban odjel pod imenom **Mornarička istražna služba** (, skr. NIS) koji se bavio policijskim poslom. Godine 1992. je nakon završetka Hladnog rata, ali i reorganizacije mornarice poslije događaja vezanih uz Tailhoočki skandal, NIS reograniziran u NCIS kao pretežno civilnu agenciju; ona je 1999. godine preuzela i najveći dio dotadašnjih ovlasti Kriminalističkog istražnog odjela Marinskog zbora. Godine 2000. su agenti NCIS dobili zakonske ovlasti za hapšenje.

NCIS kao svoje standardno naoružanje koriste pištolje Sig Sauer P226 ili Sig Sauer P239, dok se u borbenim situacijama mogu koristiti automatskim karabinima M4.

NCIS je široj javnosti najpoznatija po istoimenoj TV-seriji]] čija radnja prati rad njenih fiktivnih pripadnika.

## Vanjske veze

* 
* Current NCIS Headquarters in Google Maps
* Previous NCIS Headquarters in Google Maps
* NICS Turns 15 - Stats Show Success of FBI’s Gun Background Check System—FBI
Tomáš Necid

**Tomáš Necid** (Prag, 13. kolovoza 1989.) je češki nogometaš i reprezentativac koji trenutno igra za turski Bursaspor kao napadač. Najveći dio karijere proveo je igrajući za CSKA Moskvu, gdje je posljednjih nekoliko sezona posuđivan po različitim klubovima. 

Za reprezentaciju je debitirao 2008. godine, a sudjelovao je i na Eurima 2012. i 2016. godine.
Sofijin izbor

***Sophie's Choice*** () je američko-britanski igrani film snimljen 1982. godine u režiji Alana J. Pakule, poznat kao jedan od najuspješnijih ostvarenja u filmografiji glumice Meryl Streep.

Po žanru je drama, a predstavlja adaptaciju istoimenog romana Williama Styrona. Naslovni lik, koji tumači Streep, je poljska imigrantica koja se nakon Drugog svjetskog rata doselila u Brooklyn. Radnja iz perspektive njenog susjeda, južnjačkog mladića (čiji lik tumači Peter MacNicol) koji je u New York došao započeti spisateljsku karijeru, opisuje njen odnos sa mentalno neuravnoteženim ljubavnikom (koga tumači Kevin Kline) ali i polako otkriva traume vezane uz rat, kao i izbor koji je morala napraviti kao zatvorenica nacističkog logora Auschwitz.

Kada je Styron pisao književni predložak, lik Sophie je modelirao prema švicarskoj glumici Ursuli Andress. Prije početka same produkcije, Pakula je naslovnu ulogu namjeravao povjeriti slovačkoj glumici Magdaleni Vašaryovoj odnosno norveškoj glumici Liv Ullman. Doznavši za to, Streep, koja je nekoliko godina ranije bila dobila Emmy za nastup u tematski srodnoj miniseriji *[[Holocaust (miniserija)|Holocaust]]* i kojoj su prijatelji "na crno" prokrijumčarili kopiju scenarija, je došla pred Pakulu i na koljenima ga preklinjala da joj da ulogu. Pakula je na kraju pristao, a Streep se nakon toga dala u intenzivne pripreme da što autentičnije dočara lik, a što je uključivalo kako učenje replika na poljskom i njemačkom, kao i dijetu tokom koje je izgubila desetak kilograma i tako postala sličnom logorašicama iz Auschwitza. Film je najvećim dijelom sniman u New Yorku, ali su za scene koji se odigravaju Auschwitzu korištene lokacije u okolici Zagreba u tadašnjoj Jugoslaviji; pri tome je produkciju pomagao Jadran Film, a u produkciji je sudjelovao i Branko Lustig, koji je sam bio preživio Auschwitz i koji će deceniju kasnije kao producent trijumfirati sa tematski srodnom *[[Schindlerova lista|Schindlerovom listom]]*.

Film je nakon premijere oduševio kritiku, a posebno nastup Streep, koja je za njega dobila svoj prvi Oscar za najbolju glumicu u karijeri. Zahvaljujući njemu su tokom sljedećih godina uspješnu karijeru ostvarili i MacNicol te Kline, kome je to bio filmski debi.

## Uloge

* Meryl Streep ... Zofia "Sophie" Zawistowski
* Kevin Kline ... Nathan Landau
* Peter MacNicol ... Stingo
* Rita Karin ... Yetta Zimmerman
* Stephen D. Newman ... Larry Landau
* Josh Mostel ... Morris Fink
* Marcell Rosenblatt ... Astrid Weinstein
* Moishe Rosenfeld ... Moishe Rosenblum
* Robin Bartlett ... Lillian Grossman
* Eugene Lipinski ... Poljski profesor
* John Rothman ... Bibliotekar
* Neddim Prohic ... Józef
* Katharina Thalbach ... Wanda
* Jennifer Lawn ... Eva Zawistowski
* Adrian Kalitka ... Jan Zawistowski
* Joseph Leon ... Dr. Blackstock
* David Wohl ... Nastavnik engleskog
* Nina Polan ... Žena na satu engleskog
* Vida Jerman ... SS čuvarica
* Josef Sommer ... Narator (stariji Stingo)
* Karlheinz Hackl ... SS ljekar
* Günther Maria Halmer ... Rudolf Höss

## Reference

## Vanjske veze
* 
* 
* 
*
Dick Barton: Special Agent

***Dick Barton: Special Agent*** () je britanski crno-bijeli igrani film snimljen 1948. godine u režiji Alfreda J. Gouldinga. Predstavljao je adaptaciju popularne BBC-jeve radio serije *[[Dick Barton]]*. Naslovni protagonist, koga tumači Don Stannard, je bivši komandos koji zajedno sa nekoliko prijatelja u jednom ribarskom selu razotkriva neonacističku zavjeru sa ciljem da se otruje londonski vodovod. Film je producirao nedavno obnovljeni studio Hammer Films, pri je uložen izuzetno nizak budžet, kako za otkup autorskih prava, tako i za samu ekranizaciju. Usprkos toga, kao i loših kritika, koje su se zadržale do današnjih dana, *Dick Barton* je postigao komercijalni uspjeh i potakao Hammer da snimi još dva nastavka - *[[Dick Barton Strikes Back]]* i *[[Dick Barton at Bay]]*.

## Uloge
*Don Stannard ... Dick Barton
*George Ford ... Snowey
*Jack Shaw ... Jack
*Gillian Maude ... Jean
*Beatrice Kane ... Mrs Horrock
*Ivor Danvers ... Snub
*Geoffrey Wincott ... Dr Caspar
*Arthur Bush ... Schuler
*Alec Ross ... Tony

## Reference

## Vanjske veze
*
Dick Barton

**Dick Barton - Special Agent** () je bila popularna BBC-jeva radio serije originalno emitirana od 1946. do 1950. godine, a koja je pratila pustolovine istoimenog britanskog obavještajnog operativca. Pravim imenom Richard Burton, u Drugom svjetskom ratu je služio u komandosima te stekao čin kapetana i Vojnički križ. Radnja serije je prikazivala kako se sa svojim prijateljima Jockom Andersonom i Snowyjem Whiteom borio protiv kriminalaca, stranih špijuna i drugih zlikovaca upadajući pri tome u razne opasne situacije iz kojih se uvijek izvlačio svojom domišljatošču. Serija se emitirala subotom ujutro te je bila namijenjena prije svega porodičnoj publici. Zbog toga je stekla izuzetanu popularnost među najmlađom publikom. Kao odjavna špica je poslužila kompozicija *[[Devil's Galop]]* Charlesa Williamsa koju će kasnije "reciklirati" brojne druge BBC-jeve radio i TV-serije

Godine 1948. je novoosnovana filmska kompanija Hammer Film Productions od BBC-ja za relativno niski iznos otkupila prava za ekranizaciju te igrani film *[[Dick Barton: Special Agent]]* gdje je naslovni lik tumačio Donald Stoddard. Film je doživio uspjeh te su snimljena još dva nastavka – *[[Dick Barton at Bay]]* i *[[Dick Barton Strikes Again]]*; dalje nastavke je okončala Stoddardova smrt u prometnoj nesreći.

1951. godine je obustavljanje serije ukinuto kada je urednik Dramskog programa BBC Van Gielgud, nezadovoljan njenim "senzacionalizmom" odlučio zamijeniti sa sapunicom *[[The Archers]]*. BBC je kasnije u nekoliko navrata emitirao nove epizode. Godine 1979. je Southern Television, regionalna TV stanica u okviru ITV pak snimila i emitirala televizijsku seriju od 32 epizode u kojoj je glavni lik tumačio Tony Vogel.

## Vanjske veze
* Naslovi o Dicku Bartonu na Thrilling Detective
Misija (film)

***The Mission*** () je britanski historijski film snimljen 1985. godine u režiji Rolanda Jofféa. Scenario je napisao ugledni britanski pisac Robert Bolt inspiriran knjigom *Lost Cities of Paraguay* američkog jezuitskog svećenika C. J. McNaspyja, odnosno životom katoličkog misionara i mučenika Roquea Gonzáleza y de Santa Cruza, kao i događajima vezanim uz Guarani rat koji se 1756. vodio na tromeđi današnje Argentine, Paragvaja i Brazila. Film, iza koga je stajao tada uticajni producent David Puttnam, se stilom, ali i temom oslanjao na Joffeov prethodni film *[[The Killing Fields (film)|Polja smrti]]*, odnosno nastojao zapadnoj publici dočarati kako se zakulisne igre i suparništva velikih sila odražavaju na život stanovnika Trećeg svijeta. Kao lokacije je korištena dijelom Kolumbija, a dijelom znameniti vodopadi Iguazu, zaslužni za neke od najimpresivnijih scena.

*The Mission* je prikazan na Kanskom festivalu gdje je doživio trijumf i osvojio Zlatnu palmu. Nakon toga je slijedio niz prestižnih nagrada, ali je publici danas prije svega poznat po muzici koju je napisao Ennio Morricone, a koja danas predstavlja jednu od najpopularnijih i najprepoznatljivijih u njegovom bogatom opusu.

## Radnja

Film je smješten u osamnaesto stoljeće kad jezuitski misionari u Južnoj Americi uspostavljaju misije neovisne od španjolske vlasti kako bi domoroce poučili kršćanstvu. U središtu priče je španjolski jezuitski svećenik, otac Gabriel (Jeremy Irons), koji dolazi u južnoameričku džunglu kako bi sagradio misiju i preobratio lokalne Indijance Guarani na kršćanstvo.

Poslije mu se pridružuje reformirani portugalski plaćenik, Rodrigo Mendoza (Robert De Niro), koji vidi jezuitsku misiju kao utočište i mjesto iskupljenja zbog ubojstva svojeg brata.

Mendoza i Gabriel pokušavaju obraniti zajednicu od okrutnih portugalskih kolonizatora (koji pokušavaju porobiti Guaranije), Gabriel nenasilnim metodama, a Mendoza svojim vojničkim vještinama. Misija, koja je donedavno bila pod španjolskom zaštitom, predana je Portugalcima dok je Vatikan (kojeg predstavlja papin poslanik Alta Mirano) naredio jezuitima da se povuku s teritorija iznad slapova.

Konačno, kombinirani španjolski i portugalski napad završava uništenjem misije, mnogi su domoroci pobijeni, kao i svećenici. Mendoza, koji umire spašavajući indijansko dijete na mostu, konačno pronalazi iskupljenje koje je tražio.

## Uloge
*Robert De Niro ... Kapetan Rodrigo Mendoza
*Jeremy Irons ... Otac Gabriel
*Ray McAnally ... Kardinal Altamirano
*Aidan Quinn ... Felipe Mendoza
*Cherie Lunghi ... Carlotta
*Ronald Pickup ... Don Hontar
*Chuck Low ... Don Cabeza
*Liam Neeson ... Otac John Fielding
*Bercelio Moya ... Indijanski dječak
*Sigifredo Ismare ... Vrač
*Asuncion Ontiveros ... Indijanski poglavica
*Alejandrino Moya ... Pomoćnik poglavice
*Daniel Berrigan ... Sebastian
*Rolf Gray ... Otac Ralph
*Álvaro Guerrero ... Jezuit

## Izvori

## Vanjske veze
*
*
*
**[http://artsandfaith.com/t100/2005/entry.php?film=53 The Mission] * at the Arts & Faith Top100 Spiritually Significant Films  list
Carry On Henry

***Carry On Henry*** () je britanska filmska komedija snimljena 1971. godine u režiji Geralda Thomasa. Predstavlja 21. po redu film iz ciklusa *[[Carry On (filmska serija)|Carry On]]*, kao i parodiju historijskih filmova i TV-serija posvećenih engleskom kralju Henryju VIII, uključujući i prethodne godine prikazanu BBC-jevu miniseriju *[[The Six Wives of Henry VIII (TV serija)|Šest žena Henryja VIII]]*. Koristeći kao okvir navodno otkriće historijskih izvora koji pokazuju da je Henry (čiji lik tumači Sid James) imao još dvije supruge, zaplet prikazuje kako se engleski monarh nastoji riješiti svoje ružne supruge (čiji lik tumači Joan Sims) kako bi se mogao oženiti za lijepu dvorjanku (čiji lik tumači Barbara Windsor).

## Uloge

*Sid James ... kralj Henry VIII
*Kenneth Williams ... Thomas Cromwell
*Charles Hawtrey ... Sir Roger de Lodgerley
*Joan Sims ... kraljica Marie od Normandije
*Terry Scott ... Kardinal Wolsey
*Barbara Windsor ... Bettina
*Kenneth Connor ... Lord Hampton od Wicka
*Julian Holloway ... Sir Thomas
*Peter Gilmore ... Francis, kralj Francuske
*Peter Butterworth ... Charles, earl od Bristola
*Julian Orchard ... Duc de Poncenay
*Gertan Klauber ... Bidet
*David Davenport ... Major-domo
*Margaret Nolan ... Grudata cura
*William Mervyn ... Ljekar
*Norman Chappell ... Prvi zavjerenik
*Derek Francis ... Farmer
*Bill Maynard ... Guy Fawkes
*Douglas Ridley ... Drugi zavjerenik
*Leon Greene ... Mučitelj
*David Prowse ... Mučitelj
*Monica Dietrich ... Katherine Howard
*Billy Cornelius ... Stražar
*Marjie Lawrence ... Sluškinja
*Patsy Rowlands ... Kraljica
*Alan Curtis ... Conte di Pisa
*John Bluthal ... Kraljevski krojač (izvan špice)
*Bill McGuirk ... Flunkey (izvan špice)
*Jane Cardew ... Henryjeva druga supruga (izvan špice)
*Valerie Shute ... Sluškinja (izvan špice)
*Peter Rigby ... Henryjev dvorjanin (izvan špice)
*Trevor Roberts ... Henryjev dvorjanin (izvan špice)
*Peter Munt ... Henryjev dvorjanin (izvan špice)

## Vanjske veze
*
*''Carry On Henry Location Guide'' at The Whippit Inn
Carry On at Your Convenience

***Carry on at Your Convenience*** () je britanska filmska komedija snimljena 1971. godine u režiji Geralda Thomasa. Predstavlja 22. film iz ciklusa *[[Carry On (filmska serija)|Carry On]]*. Radnja je smještena u tvornicu zahodskih školjki i prikazuje kako se uprava suočava s problemima koje im izaziva sindikalni predstavnik (čiji lik tumači Kenneth Cope) sklon tome da za svaku sitnicu izaziva štrajk kako bi moga gledati fudbalske utakmice. *Carry on at Your Convenience* je predstavljao prvi film iz ciklusa koji je doživio komercijalni neuspjeh. Kao razlog se najčešće tumači to što je imao izrazito negativan stav prema britanskim sindikatima, a koji su u to vrijeme predstavljali najveći dio britanske radničke klase, upravo onog dijela publike kod koje su *Carry On* filmovi bili najpopularniji.

## Uloge
*Sid James ... Sid Plummer
*Kenneth Williams ... WC Boggs
*Charles Hawtrey ... Charles Coote
*Hattie Jacques ... Beattie Plummer
*Joan Sims ... Chloe Moore
*Bernard Bresslaw ... Bernie Hulke
*Kenneth Cope ... Vic Spanner
*Jacki Piper ... Myrtle Plummer
*Richard O'Callaghan ... Lewis Boggs
*Patsy Rowlands ... Hortense Withering
*Davy Kaye ... Benny
*Bill Maynard ... Fred Moore
*Renée Houston ... Agatha Spanner
*Marianne Stone ... Maud
*Margaret Nolan ... Popsy
*Geoffrey Hughes ... Willie
*Hugh Futcher ... Ernie
*Simon Cain ... Barman
*Amelia Bayntun ... Mrs Spragg
*Leon Greene ... Chef
*Harry Towb ... Filmski ljekar
*Shirley Stelfox ... Konobarica zečica
*Peter Burton ... Direktor hotela
*Julian Holloway ... Roger
*Anouska Hempel ... Nova djevojka u kantini
*Jan Rossini ... Hoopla djevojka
*Philip Stone ... Mr Bulstrode (van špice)

## Izvori

## Vanjske veze
*
*''Carry On At Your Convenience'' at The Whippit Inn 
*''Carry On at Your Convenience'' at BFI Screenonline
Alice in Wonderland (film, 2010)

***Alisa u zemlji čudesa*** (eng. *Alice in Wonderland*) fantastični je film Tima Burtona iz 2010. godine, snimljen po scenariju Linde Woolverton. Radnja filma je zasnovana na knjizi "Alisa u zemlji čudesa" Lewisa Carrolla. U glavnim su ulogama Mia Wasikowska, Johnny Depp, Helena Bonham Carter, Anne Hathaway, Crispin Glover, Michael Sheen i Stephen Fry.*Alisa u zemlji čudesa* je kombinacija igranog i računalno animiranog filma. Film je doživio premijeru 26. travnja 2010. na londonskom Odeon Leicester Squareu, a 5. ožujka u kinima u 3D i IMAX 3-D inačicama.

Godine 2016. je snimljen nastavak pod naslovom *[[Alice Through the Looking Glass (film)|Alice Through the Looking Glass]]*.

## Radnja

Devetnaestogodišnja Alice Kingsley pohađa zabavu na viktorijanskom posjedu ubrzo nakon smrti svog voljenog oca. Zapaža bijelog zeca koji nosi prsluk i džepni sat. U šoku i zbunjenosti, ona otrči u labirint i slijedi bijelog zeca. Zatim padne u zečju rupu i nađe se u zemlji čudesa. Već je bila ondje prije 12 godina, ali je to zaboravila. Rečeno joj je da je jedina osoba koja može ubiti Jabberwockyja, zmaja koji terorizira stanovnike zemlje pod vlašću crvene kraljice.

## Glazbeni zapisi filma
Objavljena su dva glazbena zapisa filma. Prvi je *[[Alice in Wonderland: Original Motion Picture Soundtrack]]* koji sadržava originalne skladbe iz filma, a sve pjesme je skladao Danny Elfman. Drugi album, nazvan *[[Almost Alice]]* sadržava skladbe zasebnih izvođača. Prvi singl sa albuma, "Alice", koji izvodi Avril Lavigne, objavljen je 27. siječnja 2010. Oba albuma objavljena su 2. ožujka 2010. godine.

## Izvori

## Vanjske veze

* 
* 
* 
* 
* 
*
La ragazza del bersagliere

***La ragazza del bersagliere*** () je italijanski igrani film snimljen 1967. u režiji Alessandra Blasettija. Po žanru je mješavina fantastike, drame i romantične komedije, a temelji se na komadu *La fidanzata del bersagliere* Edoarda Antona. Protagonistica, čiji lik tumači Graziella Granata, je frizerka iz Emilije-Romagne koja se upozna, zaljubi i odluči udati za napoletanskog vojnika (čiji lik tumači Antonio Casgrande) čija je jedinica u okolici izvodila manevre. Radnja prikazuje kako njen muž odmah nakon toga strada u bizarnoj nesreći, ali se potom počne pojavljivati kao duh i sabotirati protagonističine napore da započne ljubavne veze s drugim muškarcima.
 
## Vanjske veze
*
Dominic West

**Dominic West** (15. oktobar 1969 - ) je engleski glumac, najpoznatiji po ulogama na američkoj televiziji, među kojima se ističu likovi detektiva Jima McNultyja u TV-seriji *[[The Wire]]* i Noaha Sollowaya u TV-seriji *[[The Affair]]*.

## Izvori

## Vanjske veze

* 
*
24 sata Le Mansa

**24 sata Le Mansa** je najpoznatija utrka izdržljivosti, vozi se u sklopu svjetskog prvenstva sportskih automobila poznato kao **World Endurance Championship** (WEC). Osim ove utrke koja traje 24 sata ostale utrke u prvenstvu se voze u trajanju od 6 sati sa izuzetkom utrke u Bahreinu i nove utrke u Kataru od 8 i 10 sati.
## Pobjednici
### Po godinama
Plamen (časopis)

**Plamen** je bio revolucionarni komunistički časopis koji je pokrenuo i uređivao Miroslav Krleža, zajedno s Augustom Cesarcem. Izlazio je tijekom 1919. godine.

## Kronologija

“*Polumjesečnik za sve kulturne probleme*”, su 1919. u Zagrebu pokrenuli Miroslav Krleža i August Cesarec, uz likovnu opremu Ljube Babića. Od 1. siječnja do 1. kolovoza 1919. ukupno je izašlo 15 brojeva (svaki 1. i 15. u mjesecu). Nakladnik je bio "Jug", a tiskala ga je tiskara "Hermes". U umjetnosti je zastupao avangardističku poetiku. Urednici su okupili istaknute lijeve intelektualce i umjetnike kao što su bili Antun Branko Šimić, Julije Benešić, Gustav Krklec, Tin Ujević, Tito Strozzi i drugi. Bio je to prvi list koji je, uz kritiku hrvatske nacionalističke retorike, razotkrivao srpsku vidovdansku mitomaniju i represiju beogradskog režima.

### Priprema revolucije

U sklopu priprema za podizanje sovjetske revolucije u Kraljevini SHS 1919. godine, vlada Mađarske Sovjetske Republike na čelu sa Belom Kunom je ilegalno slala novčanu pomoć za izdavanje lijevih glasila *Plamen* i *Istina*. Uhićeni kurir iz Budimpešte Alfred Diamantstein je u istrazi policiji rekao da je A. Cesarcu u prisutnosti Đ. Cvijića predao 10 000 kruna kao pripomoć za izdavanje lijevih glasila Plamen i Istina. Miroslav Krleža u memoarima piše da je prevrat doista pripreman te da je Simo Miljuš u njegovu sobu sakrio nekoliko pušaka i mnogo municije. Krleža također navodi da se doista susretao s kurirom Diamantsteinom. Kasnije je i bivši vođa Hrvatsko-slavonske socijaldemokratske stranke Vitomir Korać tvrdio da je Mađarska Sovjetska Republika uputila novčanu pomoć (čak 20 000 kruna) jugoslovenskom revolucionarnom časopisu Plamen.

### Zabrana

Časopis Plamen je zabranjen iste godine (1919.) nakon izlaska 15 brojeva. Zabranjen je banskom naredbom na prijedlog cenzure, pozivajući se na austro-ugarski propis iz 1914. "*o iznimnim mjerama u slučaju rata*". Vlasti su ga smatrale diskretnijim glasom komunističke *Istine*, što nije čudno, budući da je i *Istina* o *Plamenu* imala isto mišljenje.

## Urednička politika

Časopis je čitateljstvu afirmirao mladog Krležu kao ne samo pjesnika, kako je dotad uglavnom viđen, nego i kao esejista, dramaturga, novelista. Ovdje je prvi put objavljen njegov esej *[[Hrvatska književna laž]]*.
"*Ostvarenje novog u svim njegovim izrazima*" program je časopisa koji sebe vidi kao "*trn u oku svih jugoslavenskih nazadnjaka*", a "*skinuti svu tamu laži i tradicije*" znači kretati se prema "*novoj duši, umjetnosti i životu*". Sam naziv časopisa najčešće se veže uz Lenjingradsku *Plamju* Anatolija Lunačarskog.

Iako je uredništvo prihvatilo ekavicu, svi tekstovi izlazili su u napisanoj inačici.

## Grafička oprema

Kao i mnoga druga Krležina izdanja, *Plamen* je grafički opremio Ljubo Babić.

## Izvori

## Povezano
* Miroslav Krleža
* Afera Diamantstein
Gylfi Sigurðsson

**Gylfi Þór Sigurðsson** (; Reykjavík, 9. rujna 1989.) je islandski nogometaš i reprezentativac koji trenutno igra kao vezni igrač za Everton. Sigurðsson je najpoznatiji po izvođenju prekida i sposobnosti postizanja golova s velikih udaljenosti. 

Profesionalnu karijeru započeo je u drugoligaškom klubu Readingu da bi 2010. godine bio prodan u Hoffenheim za rekordnu svotu. Tokom dvaju uzastopnih sezona (posljednje u Readingu i prve u Hoffenheimu), izabiran je za igrača sezone. Nakon jednosezonske posudbe u Swanseaju, kupio ga je Tottenham Hotspur za £8,800,000; nakon dvije sezone je ponovo otišao u Swansea City, ovoga puta trajno, u sklopu zamjene za Bena Daviesa. Godine 2017. prelazi u Everton za £40,000,000.

Za reprezentaciju Islanda je debitirao 2010. godine, a sudjelovao je na Euru 2016. godine u Francuskoj.
Algemene Inlichtingen- en Veiligheidsdienst

**Opća obavještajno-sigurnosna služba** (, akr. **AIVD**) je nizozemska obavještajna služba koja se bavi prikupljanjem informacija na internoj i međunarodnoj razini. Sjedište AIVD-a od 2007. nalazi se u Zoetermeeru. Historija organizacije seže u Prvi svjetski rat (1913) kada je osnovan treći sektor Generalnog stožera (GS III), a današnji ustroj i naziv nosi od 29. 5. 2002. godine. Od decembra 2011. dužnost direktora službe obnaša general-potpukovnik Rob Bertholee. Vojni ekvivalent AIVD-a je Vojna obavještajno-sigurnosna služba (MIVD).

## Vanjske veze

*  Službene stranice AIVD-a
Liolà (film)

***Liolà*** () je italijanska crno-bijela filmska komedija snimljena u režiji Alessandra Blasettija i premijerno prikazana početkom 1964. godine. Predstavlja adaptaciju istoimenog komada Luigija Pirandella. Radnja je smještena na Siciliju pred kraj 19. vijeka, a naslovni protagonist, čiji lik tumači Ugo Tognazzi, je neodoljivi zavodnik koji će dvije djevojke iz zemljoposjedničkih porodica (čije likove tumače Giovanna Ralli i Anouk Aimée) učiniti trudnima, i izazvati niz komplikacija vezanih uz nasljedstvo.

## Uloge
*Ugo Tognazzi: Liolà
*Giovanna Ralli: Tuzza Azzara
*Anouk Aimée: Mita
*Pierre Brasseur: Zio Simone Palumbo
*Elisa Cegani: Cesa
*Dolores Palumbo: Zia Croce
*Umberto Spadaro 
*Graziella Granata

## References

## Vanjske veze
*
River Patrol (film)

***River Patrol*** () je britanski crno-bijeli kriminalistički film snimljen 1948. godine u režiji Bena R. Harta. Protagonisti, koje tumače John Blythe i Lorna Dean, su istražitelji britanske carine koji se pretvaraju da su bračni par kako bi u jednom noćnom klubu "mračne" razotkrili bandu koja na Temzi krijumčari najlon. *River Patrol* je predstavljao jedan od najranijih filmova studija Hammer Film Prouctions nakon što je ta kuća bila obnovila poslije Drugog svjetskog rata.

## Uloge
* John Blythe ... Robby
* Lorna Dean ... Jean
* Wally Patch ... Tip
* Stan Paskin
* Cyril Collins
* George Crowther
* Andrew Sterne
* Wilton West
* Tony Merrett
* George Kane 
* Johnny Doherty
* Iris Keen
* Dolly Gwynne

## References


## Literatura
* Meikle, Denis. *A History of Horrors: The Rise and Fall of the House of Hammer*. Scarecrow Press, 2010.
* Chibnall, Steve & McFarlane, Brian. *The British 'B' Film*. Palgrave MacMillan, 2009.

## Vanjske veze
*
Centraal Bureau voor de Statistiek

**Centralni zavod za statistiku** (; akr. **CBS**) je nizozemski državni statistički zavod. Utemeljen je 9. 1. 1899. i zadaća mu je prikupljanje odnosno obrađivanje demografskih i ekonomskih podataka. CBS je pridružen nizozemskom Ministarstvu ekonomskih poslova, ali od januara 2004. funkcionira kao kvazinevladina organizacija. Glavna sjedišta CBS-a nalaze se u Den Haagu i Heerlenu. Hašku zgradu projektirali su hrvatski arhitekti Branimir Medić i Pero Puljiz.

## Vanjske veze

*  Službene stranice CBS-a
Philip Jenkins

**Philip Jenkins** (Port Talbot, 3. 4. 1952. – ), velško-američki historičar, autor i profesor. Studirao je anglosaksonsku, keltsku i skandinavsku historiju na Koledžu Clare pri Univerzitetu u Cambridgeu i 1974. stekao titulu prvostupnika (B.A.), a četiri godine kasnije i magistra (M.A.) odnosno doktora (Ph.D.). Akademsku karijeru ostvario je kao profesor historije i religiologije na Državnom univerzitetu u Pennsylvaniji i Univerzitetu Baylor. Jenkins potpisuje 25 monografija, preko 120 poglavlja knjiga, te na desetine stručnih članaka. Knjige su mu prevedene na kineski, nizozemski, estonski, njemački, italijanski, japanski, korejski, poljski, portugalski, rumunski, srpskohrvatski i španski jezik.

## Opus
* 
* 
* 
* 
* 
* 
* 
* 
* 
* 
* 
* 
* 
* 
*  (prevedeno na više jezika, uključujući kineski)
* 
* 
* 
* 
* 
* 
* 
* 
* 
* 

## Vanjske veze
*  Philip Jenkins, Baylor University
*  Philip Jenkins , Pennsylvania State University
*  Philip Jenkins , Pennsylvania State University
Dancer in the Dark

***Dancer in the Dark*** (), na prostoru bivše Jugoslavije prikazan pod naslovom ***Ples u tami***, je igrani film snimljen 2000. godine u koprodukciji Danske, SAD, nordijskih i nekoliko evropskih država i režiji Larsa von Triera. Po žanru je mješavina melodrame i mjuzikla. Protagonistica, koju tumači islandska pjevačica Björk, je čehoslovačka imigrantica koja 1964. godine živi u provincijskom mjestu u SAD i suočava se sa gubitkom vida izazvanom degenerativnom bolešću, a od čega svojevrsni bijeg zamišljajući kako se svakodnevna stvarnost pretvara u muzičke točke iz mjuzikla. Radnja prikazuje kako njeno nastojanje da radom u tvornici zaradi novac kojim bi kćer spasila od iste sudbine na kraju dovede do tragičnih posljedica.

*Dancer in the Dark*, koji su neki kritičari prozvali završnim dijelom von Trierove "Trilogije iskupljenja" (uz *[[Breaking the Waves]]* i *[[The Idiots]]* je djelomično sniman u stilu manifesta Dogma 95, a dijelom u obliku muzičkih točaka temeljenih na klasičnim brodvejskim i hollywoodskim mjuziklima. Björk je također napisala muziku za film i izdala je kao album pod naslovom **. Samo snimanje su, pak, obilježili stalni sukobi između Björk i von Triera na setu, a kasnije je Björk von Triera u intervjuima optuživala za seksizam.

Kada je *Dancer in the Dark* premijerno prikazan na Kanskom festivalu, doživio je trijumf. Film je osvojio Zlatnu palmu, a Björk osvojila Nagradu za najbolju glumicu. Kod kritike, međutim, nije izazvao opće oduševljenje. Dio kritičara je von Triera za preveliku melodramatičnost koja je film prevela preko granice samoparodije, a neki su ga proglašavali jednim od najgorih filmova ikada snimljenih. Takve oštre podjele u odnosu prema *Dancer in the Dark* su se zadržale i do danas.

## Uloge
* Bjerk — *Selma Žeskova*
* Katrin Denev — *Keti*
* Dejvid Mors — *Bil Hjuston*
* Kara Simor — *Linda Hjuston*
* Peter Stormare — *Džef*
* Šivon Falon — *Brenda*
* Džoel Grej — *Oldrič Novi*
* Vladica KostiČ — *Džin*
* Žan-Mark Bar — *Norman*
* Vinsent Paterson — *Semjuel*
* Željko Ivanek — *okružni tužilac*
* Udo Kier — *doktor*

## Reference

## Vanjske veze

* 
* 
* 
* 
* Review by Sian Kirwan - BBC
* Review at ''The Film Experience'' 
* Review by A. O. Scott - ''The New York Times''